میلیون‌لارلا اینسانین ایشتیراک ائتدیگی ایستانبول یئنی‌کاپیداکی تاریخی "دموکراسی و شهیدلر میتینگی" دونیا مطبوعاتیندا گئنیش عکس اولوندو.
اینگیلیس یاییم قورولوشو "بی.بی.سی" ایستانبولون یئنی‌کاپی مئیدانیندا کئچیریلن میتینگی اوخوجولارینا "تورکیه‌ده چئوریلیش علیهینه بویوک گوستری" باش‌لیغی ایله چاتدیردی.
"بی.بی.سی" دؤولت باشچی‌سی رجب طیب اردوغانین "مجلیسده قبول ائدیله‌جگی تقدیرده اعدام جزاسینی تصدیق‌له‌یه‌رم" سؤزلرینی اؤن پلانا چیخاردی.
رویترز "یوز مین‌لرله تورک اوغورسوز چئوریلیش جهدینی لعنت‌لمک اوچون توپلاشیر" باش‌لیغی ایله میتینگی اوجوجولارینا چاتدیردی.
آژانس‌ین خبرینده بیر وطنداشین، "بوراداییق چونکی بایراق‌لار ائنمه‌یه‌جک، اذان‌لاریمیز سوسمایا‌جاق، اؤلکه‌میز بؤلونمه‌یه‌جک." ایفاده‌لرینی چاتدیردی.
فتح الله چی ترورتشکیلاتی پارالل دؤولت یاپیلانماسینین (فئتو/پ.د.ی) 15 ژوئیه گئجه‌سی چئوریلیشه جهدیندن سونرا تورکیه علیهینه بعضی خبرلر چاتدیران ایتالیا مطبوعاتی دا دموکراسی و شهیدلر میتینگینه بؤیوک ماراق گؤستردی. میتینگ خبرینی Corriere della Sera  "اینسان سئلی" باش‌لیغی ایله چاتدیردی.
ایتالیانین La Repubblica غزئتی "ایستانبولدا اردوغان ایله بیرلیکده اینسان سئلی" و فرانسانین فیگارو غزئتی ایسه" ایستانبول‌داکی بویوک میتینگ باشلادی" باشلیق‌لاری آلتیندا اوخوجولارینا چاتدیردی.
خبرده میلیون‌لارلا اینسانین چئوریلیش جهدینه قارشی بیر آرایا گله‌رک اعتراضلارینی دیله گتیردیگی وورغولاندی.
فرانسانین 24 خبر کانا‌لی دا "یوزمین‌لرله تورک اردوغانی دستکلمک اوچون ایستانبولدا" باشلیغی ایله چاتدیردیغی خبرده تورک خالقی‌نین دؤولت باشچی‌سی اردوغانین بیرلیک چاغیریشی ایله چئوریلیش جهدینه رئاکسیا گؤسترمک اوچون بیر آرایا گلدیگینی قئید ائتدی.
خبرده میتینگه اردوغان طرفدارلاری ایله یاناشی موخالیفت پارتی‌لرین طرفدارلاری‌دا کوتله‌لر حالیندا قاتیلدیغی وورغولاندی.
کانادا مئدیاسی دا یئنی‌کاپی‌داکی دموکراسی و شهیدلر میتینگینه جانلی باغلانتی‌لار ائده‌رک خبری چاتدیردی.
دیگر طرفدن آلمانیا بلژیک، اتریش مئدیاسی ایله یاناشی سوئیس دن بالکان‌لارا، شیما‌لی قیبریس تورک جومهوریتین‌دن لبنان ا موختلیف اؤلکه‌لردکی مئدیا قورولوش‌لاری تورکیه‌دکی دموکراسی میتینگینی یاخیندان ایزله‌دیلر.
